## Pravilnik o izmjenama i dopunama Pravilnika o obliku, sadržaju, rokovima i načinu dostavljanja izvještaja o transakcijama i trgovanju s financijskim instrumentima izvršenim na uređenom tržištu kojim upravlja burza

### NN 85/2013 (4.7.2013.), Pravilnik o izmjenama i dopunama Pravilnika o obliku, sadržaju, rokovima i načinu dostavljanja izvještaja o transakcijama i trgovanju s financijskim instrumentima izvršenim na uređenom tržištu kojim upravlja burza

HRVATSKA AGENCIJA ZA NADZOR FINANCIJSKIH USLUGA

1908

Na temelju odredbe članka 291. stavak 9. Zakona o tržištu kapitala (»Narodne novine« br. 88/08, 146/08, 74/09 i 54/13), Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 1. srpnja 2013. donosi

PRAVILNIK

O IZMJENAMA I DOPUNAMA PRAVILNIKA O OBLIKU, SADRŽAJU, ROKOVIMA I NAČINU DOSTAVLJANJA IZVJEŠTAJA O TRANSAKCIJAMA I TRGOVANJU S FINANCIJSKIM INSTRUMENTIMA IZVRŠENIM NA UREĐENOM TRŽIŠTU KOJIM UPRAVLJA BURZA

Članak 1.

U članku 2. iza riječi »stavak« brojka: »5« zamjenjuje se brojkom: »8«, a brojevi: »88/08, 146/08« zamjenjuju se brojevima: »88/08, 146/08, 74/09 i 54/13«.

Članak 2.

U članku 4. riječ: »periodičko« briše se.

Članak 3.

Tablica 1. Priloga mijenja se i glasi:

»PRILOG

Tablica 1.

Popis podataka u svrhu izvještavanja (obavijest o izvršenim transakcijama)

|  |  |  |
| --- | --- | --- |
|  | Naziv | Opis |
| 1. | Oznaka burze koja podnosi izvještaj |  |
| 2. | Trgovinski dan | Trgovinski dan kada su transakcije izvršene |
| 3. | Broj transakcija | Redni broj transakcija na Burzi |
| 4. | Vrijeme trgovanja | Vrijeme kada je pojedina transakcija izvršena |
| 5. | Oznaka financijskog instrumenta | Jedinstvena oznaka za identifikaciju financijskog instrumenta |
| 6. | Oznaka investicijskog društva – kupca u transakciji | Jedinstvena oznaka za identifikaciju društva |
| 7. | Kupac SKDD ID | Jednoznačno određena brojčana oznaka računa kupca |
| 8. | Oznaka investicijskog društva – prodavatelja u transakciji | Jedinstvena oznaka za identifikaciju društva |
| 9. | Prodavatelj SKDD ID | Jednoznačno određena brojčana oznaka računa prodavatelja |
| 10. | Količina | Broj jedinica financijskog instrumenta, nominalna vrijednost obveznica, ili broj izvedenih ugovora uključenih u transakciju |
| 11. | Jedinična cijena | Cijena po jednom financijskom instrumentu ili izvedenom ugovoru bez provizije i (gdje je to primjenjivo) obračunatih kamata. U slučaju dužničkog instrumenta, cijena može biti izražena ili u novcu ili kao postotak |
| 12. | Valuta | Valuta u kojoj se izražava cijena |
| 13. | Tečaj | Srednji tečaj Hrvatske narodne banke na dan izvršenja transakcije |
| 14. | Promet | Vrijednost svake pojedinačne transakcije |

Dodatni podaci vezano uz transakcije i trgovanje pojedinim financijskim instrumentima:

|  |  |  |
| --- | --- | --- |
|  | Knjiga ponuda |  |
| 1. | Oznaka financijskog instrumenta | Jedinstvena oznaka za identifikaciju financijskog instrumenta |
| 2. | Broj ponude | Jedinstveni identifikacijski broj ponude |
| 3. | Oznaka investicijskog društva | Jedinstvena oznaka za identifikaciju društva |
| 4. | Količina | Broj jedinica financijskog instrumenta, nominalna vrijednost obveznica, ili broj izvedenih ugovora uključenih u nalog |
| 5. | Jedinična cijena | Cijena po jednom financijskom instrumentu ili izvedenom ugovoru bez provizije i (gdje je to primjenjivo) obračunatih kamata. U slučaju dužničkog instrumenta, cijena može biti izražena ili u novcu ili kao postotak |
| 6. | Kupnja/prodaja | Naznaka je li financijski instrument na prodaju ili kupnju |
| 7. | Datum kreiranja ponude |  |
| 8. | Datum promjene ponude |  |
| 9. | Redni broj promjene | Broj promjene ponude |
| 10. | Vrijeme promjene | Vrijeme promjene ponude |
| 11. | Vrsta ponude | Vrsta ponude u odnosu na način određivanja cijene |
| 12. | Status ponude | Otvorena, izvršena, povučena, istekla |
| 13. | Dostupna količina | Količina preostala nakon izvršenja naloga |
| 14. | Trajanje ponude | Vremensko ograničenje važenja ponude |
| 15. | Minimalna količina | Ponuda s minimalnom količinom izvršenja |
| 16. | Cijena izvršenja | Ponuda u kojoj je cijena određena (limit order) |
| 17. | Skrivena količina | Ponuda sa skrivenom količinom financijskih instrumenata |
| 18. | Specijalist | Je li ponuda specijalistička ili ne |
| 19. | Datum isteka ponude | Vremensko ograničenje važenja ponude |
| 20. | Vrijeme isteka ponude | Vremensko ograničenje važenja ponude |

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-04/17

Urbroj: 326-770-13-2

Zagreb, 1. srpnja 2013.

Predsjednik Upravnog vijeća

Petar-Pierre Matek, v. r.

Pravilnik, NN 85/2013-1908